CELEX: 32008D0341
Language: bg
Date: 2008-04-25 00:00:00
Title: 2008/341/ЕО: Решение на Комисията от 25 април 2008 година за определяне на критерии на Общността за национални програми за ликвидирането, контрола и мониторинга на някои болести по животните и зоонози (нотифицирано под номер C(2008) 1588) (Текст от значение за ЕИП)

29.4.2008   
            
            
               BG
            
            
               Официален вестник на Европейския съюз
            
            
               L 115/44
            
         
      РЕШЕНИЕ НА КОМИСИЯТА
   
   от 25 април 2008 година
   за определяне на критерии на Общността за национални програми за ликвидирането, контрола и мониторинга на някои болести по животните и зоонози
   (нотифицирано под номер C(2008) 1588)
   (текст от значение за ЕИП)
   (2008/341/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 24, параграф 2, четвърта алинея от него,
   като има предвид че:
   
               (1)
            
            
               Решение 90/424/ЕИО определя процедурите за финансовото участие на Общността в програмите за ликвидирането, контрола и мониторинга на болести по животните и на зоонози. Съгласно това решение трябва да бъде въведена финансова мярка на Общността за възстановяване на разходите, направени от държавите-членки за финансирането на национални програми за ликвидирането, контрола и мониторинга на болестите по животните и зоонозите, изброени в приложението към въпросното решение.
            
         
               (2)
            
            
               С Решение 90/424/ЕИО се предвижда най-късно до 30 април всяка година държавите-членки да представят на Комисията годишните или многогодишните програми, които започват през следващата година и за които желаят да получават финансови средства от Общността.
            
         
               (3)
            
            
               В член 24, параграф 2 от посоченото решение се изреждат някои елементи, които трябва да са включени в представяните от държавите-членки програми, като например описание на епидемиологичната обстановка на болестта, областта, в която ще се прилага програмата, целта и предполагаемата продължителност на програмата, предвидените за прилагане мерки, както и разходите и ползите от програмата.
            
         
               (4)
            
            
               Решение 90/638/ЕИО на Съвета от 27 ноември 1990 г. относно определянето на критерии на Общността, които да се прилагат за премахването и мониторинга на някои болести при животните (2), определи някои критерии за програми за ликвидиране и мониторинг, за да могат последните да бъдат одобрени съгласно Решение 90/424/ЕИО. Решение 2006/965/ЕО отмени Решение 90/638/ЕИО от датата, на която влиза в сила настоящото решение.
            
         
               (5)
            
            
               Следва да бъдат определени нови критерии за националните програми за ликвидирането, контрола и мониторинга на болестите по животните и зоонозите, изброени в приложението към Решение 90/424/ЕИО, за да се отчете техническият и научен прогрес и да се вземе предвид опитът от прилагането на програмите съгласно Решение 90/638/ЕИО. Тези нови критерии на Общността следва да гарантират, че предвидените в споменатите програми мерки са ефективни и осигуряват по-бързото ликвидиране, контрол и мониторинг на въпросните болести и зоонози.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   За да бъдат одобрени съгласно финансовата мярка на Общността, предвидена в член 24, параграф 1 от Решение 90/424/ЕИО, представените от държавите-членки на Комисията програми за ликвидирането, контрола и мониторинга на болестите по животните и зоонозите, изброени в приложението към посоченото решение, трябва да отговарят поне на критериите, определени в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел, 25 април 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 224, 18.8.1990 г., стр. 19. Решение, последно изменено с Решение 2006/965/ЕО (ОВ L 397, 30.12.2006 г., стр. 22).
   
      (2)  ОВ L 347, 12.12.1990 г., стр. 27. Решение, изменено с Директива 92/65/ЕИО (ОВ L 268, 14.9.1992 г., стр. 54).
   
      ПРИЛОЖЕНИЕ
      Критерии за национални програми за ликвидиране, контрол и мониторинг
      1)   Цел на програмата
      
                  а)
               
               
                  Целта на програмата за мониторинг е да проучи дадена животинска популация или субпопулация и нейната околна среда (включително естествения резервоар и заразоносителите), за да установи промени в разпространението и механизмите за заразяване с болест при животните или зоонози от изброените в приложението към Решение 90/424/ЕИО („болест при животните или зоонози“).
               
            
                  б)
               
               
                  Целта на програмата за контрол е да овладее или задържи на санитарно приемливо ниво разпространението на болест по животните или зоонози от изброените в приложението към Решение 90/424/ЕИО.
               
            
                  в)
               
               
                  Целта на програмата за ликвидиране е биологическото премахване на болест по животните или зоонози от изброените в приложението към Решение 90/424/ЕИО. Окончателната цел на дадена програма за ликвидиране е да доведе, когато такава възможност е налице, до получаването на статут или официален статут съгласно законодателството на Общността на територия без наличието на болест.
               
            
                  г)
               
               
                  Целта на дадена програма за контрол, мониторинг/проучване или ликвидиране на болест по животните или зоонози трябва да съответства на политиките на Общността.
               
            2)   Географско разграничаване на програмата
      Програмата се прилага за цялата територия или при задоволителна обосновка съгласно епидемиологичните критерии — за ясно определена част от територията на една или повече държави-членки, или в случай на засягаща и диви животни болест — за трети държави.
      3)   Продължителност на програмата
      Продължителността на програмата се определя в години за очаквания минимален период от време, необходим за постигане на целта на програмата. Тази продължителност не надвишава периода от време, през който разумно може да се очаква, че споменатата цел ще бъде постигната.
      4)   Междинни цели на програмата
      
                  а)
               
               
                  Планира се междинните цели на програмата да бъдат постигнати до датата на приключване на програмата. Ако програмата обхваща повече от една година, като междинни цели за постигане се поставят поне годишни междинни цели.
               
            
                  б)
               
               
                  За междинните цели се избират най-подходящите показатели, като заболеваемост, разпространение (когато е възможно), санитарно определение на целеви животни и епидемиологични единици (напр. ята, стада, стопанства, зони). Когато е необходимо се дава определение.
               
            5)   Мерки на програмата
      
                  а)
               
               
                  Наличието на подозрения или потвърждаването на болест по животните или зоонози подлежи на известяване.
               
            
                  б)
               
               
                  Мерките на програмата трябва да са насочени към популацията на животното носител на болестта или зоонозите и/или към съответните видове, които са източници или преносители на зараза.
               
            
                  в)
               
               
                  Идентифицират се всички целеви животни на програмата, освен птиците, водните животни, лагоморфите и дивите животни, и се регистрират всички епидемиологични единици (напр. ята, стада, стопанства). Транспортирането на тези животни се контролира и регистрира.
               
            
                  г)
               
               
                  Мерките на програмата се основават на съответните налични научни знания и са съобразени със законодателството на Общността. В случая на програми относно болести по водните животни, които се финансират от Европейския фонд за рибарство (1), управляващият орган се уверява, че всички съпътстващи документи относно разходите и одитите на съответните програми са на разположение на Комисията и на Европейската сметна палата съгласно член 87 от Регламент (ЕО) № 1198/2006.
               
            
                  д)
               
               
                  Мерките на програмата се избират като най-ефикасните и резултатни мерки за постигане на целта в рамките на периода на изпълнение на програмата и включват поне:
                  
                              —
                           
                           
                              правила за транспортирането на животни и продукти, изложени на опасността да бъдат засегнати или заразени със съответната болест или съответните зоонози;
                           
                        
                              —
                           
                           
                              мерки, които трябва да се вземат в случаите, когато са получени положителни резултати по време на проверките, извършени в съответствие с програмата; тези мерки трябва да включват всички необходими предпазни мерки, за да се осигури бързото овладяване или ликвидиране на болестта или зоонозите, като се имат предвид епидемиологичните данни и специфичните методи за превенция;
                           
                        
                              —
                           
                           
                              правила за определяне на стада или ята, когато е приложимо.
                           
                        
            
                  е)
               
               
                  Използваните в програмата лабораторни тестове са определените в законодателството на Общността за съответната болест по животните или съответните зоонози; когато в законодателството на Общността не е предвиден тест, използваните тестове трябва да са стандартизирани и валидизирани съгласно общоприети международни стандарти. Извършващите тестове лаборатории, които са включени във финансираните от Общността програми за мониторинг или ликвидиране, трябва да са в състояние да дават резултати, чието качество е приемливо за съответната референтна лаборатория на Общността (РЛО). Лабораториите, които са дали отрицателни резултати на ринг-тестове на РЛО или, когато е приложимо, на национални ринг-тестове, могат да бъдат включени във финансирани от Общността програми единствено след като е доказано с конкретни проверки, че могат да дават резултати в съответствие с необходимия стандарт за качеството.
               
            
                  ж)
               
               
                  Използваните в програмата ваксини трябва да отговарят на европейските стандарти за безопасност, непредаваемост, необратимост на атенюацията и имуногенни свойства; за тях трябва да има пазарно разрешение съгласно Директива 2001/82/ЕО на Европейския парламент и на Съвета (2), освен когато са приложими условията, предвидени в член 8 от посочената директива.
               
            6)   Управление на програмата
      
                  а)
               
               
                  Програмата попада под контрола на централния ветеринарен орган. Определят се ясно компетенциите и отговорностите на всяка ветеринарна служба и заинтересована страна при изпълняването на мерките на програмата и в нея се установява ясна йерархична структура.
               
            
                  б)
               
               
                  За целия период на изпълнение на програмата се гарантира наличието на достатъчно ресурси (финансови, човешки, технически).
               
            
                  в)
               
               
                  Изпълняването на програмата следва да бъде редовно:
                  
                              i)
                           
                           
                              проследяван и оценяван по отношение на ефикасността и резултатността на мерките;
                           
                        
                              ii)
                           
                           
                              отчитан на Комисията.
                           
                        
            7)   Разходи и ползи от програмата
      
                  а)
               
               
                  Програмата трябва да носи ползи за Общността и за участващите страни от държавите-членки.
               
            
                  б)
               
               
                  Избраните инструменти и мерки трябва да бъдат използвани по най-ефективния от гледна точка на разходите начин.
               
            
                  в)
               
               
                  Използваните за целите на програмата стоки и услуги трябва да бъдат закупени или предоставени в съответствие с правилата на Общността относно обществените поръчки.
               
            
                  г)
               
               
                  Разходите на програмата представляват разходите, направени от държавите-членки за изпълняване на мерките на програмата и подлежат на одит.
               
            
                  д)
               
               
                  Когато е приложимо се предоставя адекватна компенсация на собствениците на животни, които трябва да бъдат заклани или унищожени в рамките на програмата, както и за продуктите, които трябва да бъдат унищожени.
               
            
                  е)
               
               
                  Бенефициерът трябва да документира направения и отчетен на Комисията разход в системата си за отчитане на разходите/счетоводната си система и да съхранява всички оригинални документи за период от седем години, считано от датата на отчитане на Комисията, за целите на финансовия контрол в съответствие с членове 9, 36 и 37 от Регламент (ЕО) № 1290/2005 на Съвета (3).
               
            
         (1)  Регламент (ЕО) № 1198/2006 на Съвета от 27 юли 2006 г. за Европейския фонд за рибарство (ОВ L 223, 15.8.2006 г., стр. 1).
      
         (2)  ОВ L 311, 28.11.2001 г., стр. 1.
      
         (3)  ОВ L 209, 11.8.2005 г., стр. 1.